Сёння, калі на беларускіх тэлеканалах паменела перадач, прысвечаных культуры, асабліва прывабліваюць праграмы, што вядуць расповед пра адвечнасць прыгажосці і гармоніі. Тэлепраграма Музеум Першага нацыянальнага канала прыцягвае гледачоў не толькі цікава пададзеным матэрыялам, глыбокім зместам, але і гучаннем беларускай мовы, мовы тытульнай нацыі краіны, якую чуць на беларускай тэлепрасторы і ў радыёэфіры даводзіцца чамусьці ўсё радзей. Пра гісторыю стварэння перадачы Музеум і яе тэлежыццё расказвае аўтар сцэнарыяў і кіраўнік праграмы Ганна ФУРС.